Google Map റോഡില് എത്ര രൂപ ടോള് നല്കേണ്ടി വരും? ഇനി വഴി മാത്രമല്ല ഗൂഗിള് മാപ്പ് ഇതും പറയും ഗൂഗിള് മാപ്പ് ഇനി മുതല് വഴി മാത്രമല്ല, റോഡില് എത്ര രൂപ ടോള് നല്കേണ്ടി വരും എന്ന് കൂടി പറഞ്ഞു തരും. പുതിയ അപ്ഡേറ്റ്സ് ഉടന് തന്നെ എത്തുമെന്നാണ് പ്രതീക്ഷിക്കുന്നത്. ഇതിനായുള്ള പ്രവര്ത്തനം ആരംഭിച്ചതായാണ് റിപ്പോര്ട്ട്.റോഡ് ട്രിപ്പ് പ്ലാന് ചെയ്യുന്നവര്ക്കും ദീര്ഘദൂര യാത്ര നടത്തുന്നവര്ക്കും ഏറെ സഹായകരമാകുന്ന അപ്ഡേഷനായിരിക്കും ഇത്. യാത്ര ചെയ്യുന്ന വഴിയില് എത്ര രൂപ ടോള് ആയി നല്കേണ്ടി വരുമെന്ന് മുന്കൂട്ടി അറിഞ്ഞാല് കൂടുതല് ഭംഗിയായി യാത്രകള് പ്ലാന് ചെയ്യാനാകും.പുതിയ അപ്ഡേഷനില് നിങ്ങള് യാത്ര ചെയ്യുന്ന വഴിയില് എത്ര ടോള് ബൂത്തുകള് ഉണ്ടെന്നും ഇവിടെയെല്ലാം എത്ര രൂപ നല്കേണ്ടി വരുമെന്നും അറിയാം. ഇതോടെ യാത്രയ്ക്ക് ഏത് വഴി തിരഞ്ഞെടുക്കണമെന്ന് മുന്കൂട്ടി തീരുമാനിക്കാന് സാധിക്കും എന്നതാണ് ഏറ്റവും വലിയ സൗകര്യം. നിങ്ങളുടെ ആന്ഡ്രോയ്ഡ് ഫോണിന്റെ പ്രവര്ത്തനം മന്ദഗതിയിലാണോ? സ്റ്റോറേജ് കുറവാണോ? മെച്ചപ്പെടുത്താനുള്ള മാര്ഗങ്ങള്പുതിയ അപ്ഡേഷന് അതിന്റെ ആരംഭഘട്ടത്തിലാണെന്നാണ് റിപ്പോര്ട്ടുകള്. അതിനാല് തന്നെ എന്നായിരിക്കും അപ്ഡേഷന് എല്ലാ രാജ്യങ്ങളിലും എത്തുക എന്ന് വ്യക്തമല്ല.അതേസമയം, പുതിയ അപ്ഡേഷനെ കുറിച്ച് ഗൂഗിള് ഇതുവരെ ഔദ്യോഗികമായി പ്രതികരിച്ചിട്ടില്ല. ഇതുസംബന്ധിച്ച പ്രഖ്യാപനം ഉടന് ഉണ്ടാകുമെന്നാണ് പ്രതീക്ഷിക്കുന്നത്. നിലവില് ഗൂഗിള് മാപ്പില് ടോള് റോഡുകള് കാണാന് കഴിയും എന്നാല് ടോള് നിരക്ക് കാണിക്കില്ല.പുതിയ അപ്ഡേഷന് സംബന്ധിച്ച് ഗൂഗിള് മാപ്സ് പ്രിവ്യൂ പ്രോഗ്രാം ഉപയോക്താക്കള്ക്ക് സന്ദേശം ലഭിച്ചതായാണ് റിപ്പോര്ട്ടുകള്. ട്വിറ്ററില് ഇനി ഗ്രൂപ്പ് ചാറ്റ് വഴിയല്ലാതെ 20 പേര്ക്ക് വരെ ഒരുമിച്ച് മെസ്സേജ് അയയ്ക്കാംഗൂഗിള് മാപ്പ് ഉപയോഗിച്ച് ടോള് ഒഴിവാക്കുന്നത് എങ്ങനെയാണെന്ന് നോക്കാം1. ആദ്യം നിങ്ങളുടെ ഫോണില് ഗൂഗിള് മാപ്പ് ആപ്പ് ഓപ്പണ് ചെയ്യുക2. സെര്ച്ച് ബാറില് പോകേണ്ട സ്ഥലം നല്കി തിരയുക.3. Directions ബട്ടണില് അമര്ത്തുക.4. സ്ക്രീനിന്റെ മുകളിലായി Your Location ന് സമീപമായി മൂന്ന് ഡോട്ടുകള് കാണാം. അതില് ടാപ്പ് ചെയ്ത് Route Options തിരഞ്ഞെടുക്കണം.5. ഇനി കാണുന്ന മെനുവില് നിന്ന് Avoid tolls അടുത്തുള്ള ബോക്സ് തിരഞ്ഞെടുക്കുക. ഇവിടെ നിന്നും ഹൈവെ, ഫെറി എന്നിവ ഒഴിവാക്കാനുള്ള ഓപ്ഷനും കാണാം.6. ആവശ്യമില്ലാത്തതെല്ലാം ഒഴിവാക്കി കഴിഞ്ഞാല് Done ബട്ടണില് ടാപ് ചെയ്യുക. ഇതിനു ശേഷം സ്റ്റാര്ട്ട് ബട്ടണ് ടാപ് ചെയ്ത് യാത്ര തുടങ്ങാം.